অপারেশন সিঁদুরের কায়দায় AIR Strike ভারতের! এই দেশের জঙ্গি ঘাঁটি গুঁড়িয়ে দিল সেনা

ওয়েবডেস্ক- পহেলগাম কাণ্ডের পর পাক জঙ্গি ঘাঁটি গুড়িয়ে দিয়েছিল ভারত (India)। অপারেশন সিঁদুর (Operation Sindoor) আজ গোটা বিশ্বে সমাদৃত।প্রতিরক্ষা ব্যবস্থা ঠিক কতটা মজবুত তা দেখিয়ে দিয়েছে ভারত। এবার ফের আকাশপথে আরও এক দেশের জঙ্গি ঘাঁটি ধবংস করল ভারতীয় সেনা।

পাকিস্তানের পরে এবার মায়ানমারে আক্রমণ শানাল ভারতীয় সেনা। এখনও পর্যন্ত বেশ কয়েকটি সূত্র মারফৎ খবর, সোমবার গভীর রাতে ড্রোন হামলা চালিয়ে জঙ্গি গোষ্ঠী এনএসসিএম (খাপলাং-ইউংআং) (Militant Group NSCM) কয়েকটি ঘাঁটি মাটিতে মিশিয়ে দিয়েছে ভারতীয় সেনা (Indian Army)। তবে দিল্লি (Central Government) সরকারিভাবে এখনও কোনও আনুষ্ঠানিক বিবৃতি দেয়নি।

অরুণাচল প্রদেশ সীমান্ত দিয়ে মায়ানমারের (Myanmar) মাটিতে খাপলাং গোষ্ঠীর শিবিরে এই আক্রমণ চালানো হয়েছে বলে সূত্রের খবর। মায়ানমারে সাম্প্রতিক গৃহযুদ্ধের পরিস্থিতিতে সীমান্তে বিদ্রোহী সশস্ত্র সংগঠনগুলি সক্রিয় হয়ে উঠেছে। ফলে নজরদারি বাড়িয়েছে সেনা। পাশাপাশি মণিপুর ও অরুণাচলের সীমান্তবর্তী এলাকায় সক্রিয় জঙ্গিদের অভিযান অব্যাহত আছে। কয়েক বছর আগে মায়ানমারে জঙ্গিশিবিরে কমান্ডো অভিযানও চালিয়েছিল ভারত।

কিন্তু এই প্রথম অপারেশন সিঁদুরের কায়দাতেই অপারেশন চালালো ভারত। ২০১৭ সালে মায়ানমারে ওই গোষ্ঠীর প্রধান এসএস খাপলাংয়ের মৃত্যু হয়েছিল। তার পর সংগঠনটি ভেঙে যায়। খাপলাং জীবিত থাকাকালীন ২০১৫-য় তাঁর সংগঠনকে ‘নিষিদ্ধ’ ঘোষণা কেন্দ্র সরকার। ফের সক্রিয়তা বাড়িয়েছে এই গোষ্ঠী।

আরও পড়ুন- ভয় দেখিয়ে বিরোধী প্রার্থীদের সরিয়ে দিচ্ছে BJP! বিহারে বিস্ফোরক পিকে

গতবছরের ২২ এপ্রিল কাশ্মীরের পহেলগামে জঙ্গি হামলা চালায় পাকিস্তান। মৃত্যু হয় ২৫ জন পর্যটক সহ একজন স্থানীয় টাট্টু চালকের। এর পরেই পাকিস্তানের এক কাপুরোষিত আচরণে গর্জের ওঠে ভারত। গোটা বিশ্বে পাকিস্তানের আচরণে নিন্দার ঝড় বয়ে যায়। অপারেশন সিঁদুর অভিযানে পাকিস্তানের জঙ্গি ঘাঁটি গুড়িয়ে দেয় ভারত। এবার সেই সন্ত্রাসবাদ দমনে অপারেশন সিঁদুরের কায়দায় অপর দেশে আক্রমণ চালালো ভারতীয় সেনা।

দেখুন আরও খবর-