ভূমিকম্পে হুহু করে বাড়ছে মৃতের সংখ্যা , মায়ানমারে এক সপ্তাহের জন্য জারি জাতীয় শোক

ওয়েব ডেস্ক: শুক্রবার ভয়াবহ ভূমিকম্পে (Earthquake) কেঁপে ওঠে মায়ানমারের (Myanmar) মাটি। রিখটার স্কেলে কম্পনের মাত্রা ওঠে ৭.৭। শুধুতাই নয় তার ঘন্টাখানেক পর আবারও সেখানে ভূমিকম্প হয়। ‘আফটারশক’ এর মাত্রা ছিল ৬.৭। তাতেই থেমে থাকেনি, ১০ ঘন্টায় টানা ১৪ টি আফটারশকে কেঁপেছে মায়ানমার।

আর এই ভয়াবহ ভূমিকম্পে আহত এবং নিহতের সংখ্যা একাধিক। সেখানে হুহু করে বাড়ছে মৃতের সংখ্যা। শেষ পাওয়া খবর অনুযায়ী মায়ানমারের ভূমিকম্পের ঘটনায় মৃত্যু হয়েছে ২,০৫৬ জনের। আহতের সংখ্যা ৩,৯০০। কম্পনের প্রভাব পড়েছিল মায়ানমারের পড়শি দেশ তাইল্যান্ডেও। সেখানকার রাজধানী ব্যাঙ্ককে ভেঙে পড়ে ৩০ তলা নির্মীয়মাণ ভবন। সেই ধ্বংসস্তূপ সরিয়ে এখনও চলছে উদ্ধারকাজ। আর এই অবস্থায় জুন্টা সরকার এবার এক সপ্তাহ ধরে ঘোষণা করল জাতীয় শোক।

আরও পড়ুন: ৩০০-র বেশি পড়ুয়ার ভিসা বাতিল করল ট্রাম্প সরকার! কিন্তু কেন?

মায়ানমারের পরিস্থিতি নিয়ে বাড়ছে উদ্বেগ। কম্পনের মাত্রা যেহেতু স্বাভাবিকের তুলনায় অনেকটাই বেশি ছিল তাই বিজ্ঞানীদের মতে, সেখানে আফটারশক চলতে পারে কয়েকমাস পর্যন্ত।

আর এরই মধ্যে ধ্বংসস্তূপ বিধ্বস্ত মায়ানমারে এবার এক সপ্তাহ ধরে জাতীয় শোক ঘোষণা করা হল। সাত দিনের জন্য অর্থাৎ ৬ এপ্রিল পর্যন্ত সরকারি দফতর, সৌধে অর্ধনমিত থাকবে জাতীয় পতাকা।

দেখুন অন্য খবর